ییرمیسککیزینجى درس
"ایسیملرین حاللارى (2)"
3. یؤنلۆک حال: بو حال ایش و حرکتین جهتینى و یا هدفینى بیلدیریر، اؤزو ده" هارا" و یا ، "نه یه" سوالینا جواب وئرر:
باغا گئدیرم. هارا گئدیرم؟ "باغا".
کیتابا باخیرام. نهیه باخیرام؟ "کیتابا".
بو حالین شکیلچیلری بونلاردیر:
الف. سسسیز حرفله بیتن ایسیملرین سون سسلیسی قالین اولسا، یؤنلۆک حال شکیلچیسی "آ" و اگر سون سسلیسی اینجه اولارسا، علامتى"ه " اولار: آغاجا، ائوه.
ب. سسلى حرفله بیتن ایسیملرده، ایکى سسلینى آییرماق اۆچۆن ، یوخاریداکی شکیلچیلرله ایسیملرین آراسیندا "ى (y)" آرتیریلار: آنا + ى + ا، کۆچه + ی + ه.
ایسیملر جمع اولاندا، اولجه جمع علامتی" لار، لر" ایسیمه قوشولار و اوندان سونرا "آ، ه"شکیلچیلریندن بیری آرتیریلار: آنالارا، کۆچهلره.
4. تأثیرلیک حال: بو حال او اشیانى بیلدیرر کى، فعلین تأثیرى اونون اۆستۆنه دۆشر. بونا گؤره ده بو حالا "تأثیرلیک حالى" دئییلیر. بو حالدا ایشلهنن ایسیملر "کیمى"، "نهیى" سوالینا جاواب وئرر:
معلیمى گؤردۆم. کیمى گؤردۆم؟ "معلیمى"
ماهنینى اوخودوم. نهیى اوخودوم؟ "ماهنىنى"
الف. ایسیم سسسیز حرفله بیتسه، دؤرد چئشیدلى "ی(i)، ̌ی(ı)، و(u)، ۆ(ü)" شکیلچیلردن بیری گلر: وطنى، اوتاغى، دورو، گؤزۆ.
ب. ایسیم سسلى حرفله بیتسه، ایکى سسلینى آییرماق اۆچۆن یوخاریداکی شکیلچیلرله ایسیمین آراسینا بیر "ن" حرفى آرتیریلار: آنانى، دَوهنى، قوزونو، کؤرپهنی.
ایسیم جمع اولاندا، جمع علامتی" لار، لر"-دن سونرا، ایکی چئشیدلی"ی (i)، ̌ی(ı)" شکیلچیسی گلیر: بابالاری، ائولری.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab